রাঙামাটি প্রতিনিধিরাঙামাটির বাঘাইছড়ি উপজেলায় ছাত্রদলের প্রতিষ্ঠাবার্ষিকীর আলোচনা সভায় গতকাল সন্ধ্যায় ছাত্রলীগের অতর্কিত হামলায় ছাত্রদল ও বিএনপির ১০ নেতাকর্মী আহত হয়েছেন। স্থানীয় সূত্র জানায়, গতকাল উপজেলা প্রশাসনের অনুমতি নিয়ে উপজেলা মিলনায়তনে উপজেলা ছাত্রদল প্রতিষ্ঠাবার্ষিকীর আলোচনা সভার আয়োজন করে। বিকাল সাড়ে  ৫টায় শোভাযাত্রা শেষে আলোচনা শুরু হলে উপজেলা ছাত্রলীগের সাবেক সভাপতি জমির গ্রুপের ২০-৩০ ছাত্রলীগ ও যুবলীগ ক্যাডার ধারালো অস্ত্র এবং লাটিসোটা নিয়ে উপজেলা মিলনায়তনে ঢুকে অতর্কিত হামলা চালায়। এতে বাঘাইছড়ি উপজেলা ছাত্রদল সভাপতি সেলিম, কলেজ সভাপতি আজগর, বাঘাইছড়ি পৌর বিএনপি সভাপতি নুরুল আলমসহ ১০ জন আহত হন। এদের মধ্যে কয়েকজনকে গুরুতর অবস্থায় উপজেলা স্বাস্থ্য কমপ্লেক্সে ভর্তি করা হয়। হামলায় ছাত্রদলের সমাবেশ পণ্ড হয়ে যায়। এসময় ছাত্রলীগ ও যুবলীগ কর্মীরা সমাবেশের মাইকে জয় বাংলা স্লোগান দিয়ে উল্লাস প্রকাশ  করে। বাঘাইছড়ি থানার ওসি ঘটনার সত্যতা নিশ্চিত করেন। বর্তমানে এলাকার পরিস্থিতি শান্ত আছে বলে তিনি জানান।http://www.amardeshonline.com/pages/details/2011/01/07/61909